KIRJALLINEN KYSYMYS E-2096/02 esittäjä(t): Daniel Varela Suanzes-Carpegna (PPE-DE) komissiolle. Euroopan kalastuksesta riippuvaiset alueet.



Virallinen lehti nro 028 E , 06/02/2003 s. 0180 - 0181



KIRJALLINEN KYSYMYS E-2096/02 esittäjä(t): Daniel Varela Suanzes-Carpegna (PPE-DE) komissiolle (16. heinäkuuta 2002) Aihe: Euroopan kalastuksesta riippuvaiset alueet Kysymykseeni E-0650/02(1) 12. huhtikuuta 2002 antamassaan vastauksessaan komission jäsen Fischler ilmoitti, että Euroopan alueiden riippuvaisuutta kalastuksesta koskevat arviot ovat vajavaisia ja että komissio jatkaa tarkoituksenmukaisten menetelmien määrittelemistä. Tätä varten Fischler ilmoitti, että on käynnistetty uusi tutkimushanke (QLRT-2000-02277: Kalastustoiminnan vaikutuksia aluekehitykseen mittaavan laskennallisen ja yleispätevän mallin kehittäminen ja soveltaminen) sekä metodologinen tutkimus sosio-ekonomisten indikaattoreiden kehittämiseksi. Tarkoituksena on arvioida kalastusalan suhteellista merkitystä kalastuksesta kaikkein riippuvaisimmilla alueilla, jotta vaihtoehtoisten hoitotoimenpiteiden vaikutusta näiden alueiden taloudelliseen kehitykseen voidaan arvioida ja verrata. Eikö komissio katso, että tutkimukset olisi pitänyt tehdä ennen YKP:n uudistamista, jotta käytössä olisivat olleet kaikki tarvittavat tiedot uudistuksen toteuttamiseksi mahdollisimman hyvin? Komission jäsen ilmoitti, että on odotettava näiden tutkimusten tuloksia ennen kuin aihetta käsitellään enemmän. Voiko komissio ilmoittaa missä vaiheessa nämä tutkimukset ovat tällä hetkellä? Jos ne on saatu päätökseen, mihin johtopäätöksiin niissä on tultu? Entä mihin toimiin aiotaan ryhtyä näiden johtopäätösten perusteella? Jos ne eivät ole vielä valmiita, koska ne valmistuvat? Onko komissio sillä välin hyväksynyt muita aloitteita metodologiansa parantamiseksi tällä alalla? Onko käynnissä olevilla tutkimushankkeilla vaikutusta Euroopan parlamentissa ja neuvostossa käsiteltävänä olevaan uudistukseen? (1) EYVL C 229 E, 26.9.2002, s. 114. Franz Fischlerin komission puolesta antamayhteinen vastauskirjallisiin kysymyksiin E-2096/02 ja E-2097/02 (16. syyskuuta 2002) Vuoden 2000 alussa valmistuneen 22 aluetta käsittäneen tutkimuskokonaisuuden tarkoituksena oli arvioida yksityiskohtaisesti Euroopan alueiden työllisyyttä ja riippuvaisuutta kalastuksesta. Samaan aikaan tehtiin koordinointi- ja yhteenvetotutkimus, joka koostui seuraavista toimenpiteistä: - alueiden riippuvaisuusasteen ilmaiseminen määrällisesti, sen kuvaileminen ja tarkasteleminen yhteisössä, - kalastusalan työllisyyden ja kalastuksesta riippuvaisuuden kehityksen tarkasteleminen vuodesta 1990 alkaen. Tutkimuksen tulokset on esitetty loppukertomuksessa, joka on saatavissa kuten komission vastauksessa arvoisan parlamentin jäsenen esittämään kirjalliseen kysymykseen E-0650/02(1) mainitaan Internet-osoitteesta http://europa.eu.int/comm/fisheries/doc_et_publ/liste_publi/results.html. Tutkimuksen suorittamisesta vastanneiden konsulttien tärkeimmät päätelmät on esitetty tutkimuksen yhteenvedossa, joka niin ikään on saatavissa samasta Internet-osoitteesta. Ensimmäistä toimenpidettä koskevat päätelmät ovat sivuilla 412 ja jälkimmäistä koskevat sivuilla 1316. Kalastuksesta riippuvaisten alueiden käsite määritellään neuvoston asetuksen (EY) N:o 1260/1999(2) 4 artiklan 8 kohdassa, joka koskee kalastusalan rakennetukea tavoite 2 -alueilla. Se ei sitä vastoin esiinny neuvoston asetuksissa, joissa käsitellään kalastusmahdollisuuksien jakamista yhteisössä ja niiden jakoa edelleen kansallisiin kiintiöihin jäsenvaltioiden kesken. Komission tiedossa ei ole, että kalastuksesta pitkälti riippuvaisen alueen ja kalastuksesta erittäin riippuvaisen alueen välillä olisi käsitteellistä eroa. Kalastuksesta riippuvaisten alueiden käsite otettiin käyttöön neuvoston asetuksessa (EY) N:o 1260/1999 Espanjan ja Portugalin jäseniksi liittymisen seurauksena. Tavoite 2 -alueiden määrittelemisen kannalta merkityksellinen rannikkoalueiden riippuvaisuus kalastuksesta otettiin näin huomioon näissä kahdessa jäsenvaltiossa, jotka laativat yhteistyössä komission kanssa luettelot tukikelpoisista tavoite 2 -alueista neuvoston asetuksen (EY) N:o 1260/1999 4 artiklan 3 ja 4 kohdan mukaisesti. Tutkimushanke (QLRT-2000-2277) Elaboration et application d'un modèle calculable d'équilibre général à l'analyse de la contribution des activités halieutiques au développement régional (kalastustoiminnan vaikutuksia aluekehitykseen mittaavan laskennallisen ja yleispätevän mallin kehittäminen ja soveltaminen) käynnistyi 1. helmikuuta 2002, ja sen on määrä kestää 36 kuukautta. Loppukertomuksen odotetaan valmistuvan vasta vuoden 2005 alussa, mutta väliaikaisia tuloksia saataneen käyttöön jo paljon aikaisemmin. Tutkimushankkeen avulla pyritään arvioimaan ja tehostamaan alueellisiin sosiaalis-taloudellisiin tutkimuksiin käytettäviä menetelmiä ja myöhemmässä vaiheessa kehittelemään uusia välineitä ja malleja kalastuksen ja vesiviljelyn vaikutusten arvioimiseksi aluekehittämisen osatekijöinä. Vastaavanlainen menetelmien kartoitus tehtiin edellisen kerran 1990-luvun alussa. Tällaiset arvioinnit ovat melko yleisiä tutkimustyössä, ja niitä olisi tehtävä toistuvasti ajanmukaisimpien välineiden käytön varmistamiseksi. Niitä ei kuitenkaan saa käyttää verukkeena, jolla lykätään käytettävissä olevan tieteellisen tiedon sisällyttämistä poliittiseen päätöksentekoon. Metodologinen tutkimus sosio-ekonomisten indikaattoreiden kehittämiseksi puolestaan on määrä saattaa päätökseen vuoden 2002 loppuun mennessä. Sen tarkoituksena on määrittää kalastusalan suhteellinen merkitys kalastuksesta kaikkein riippuvaisimmilla alueilla ja arvioida ja vertailla muiden hoitotoimenpiteiden vaikutusta näiden alueiden taloudelliseen kehitykseen. Sen vuoksi tutkimuksen tulokset voidaan ottaa huomioon luonnosteltaessa komission tiedonantoa kalastusalan rakenneuudistuksen sosio-ekonomisista vaikutuksista. Tutkimuksessa käsitellään myös metodologisia näkökohtia, jotka liittyvät erityisesti alueellisten sosio-ekonomisten tietojen tilastolliseen analyysiin ja tällaisten tietojen keskinäisen johdonmukaisuuden lisäämiseen. Nämä näkökohdat vaikuttavat pikemminkin pitkällä kuin lyhyellä aikavälillä. (1) EYVL C 229 E, 26.9.2002, s. 114. (2) Neuvoston asetus (EY) N:o 1260/1999, annettu 21 päivänä kesäkuuta 1999, rakennerahastoja koskevista yleisistä säännöksistä, EYVL L 161, 26.6.1999.